2. ΝΟΜΟΣ 3743 της 4/9 Ιαν. 1929 Περί των εις την Εθνικήν Κτηματικήν Τράπεζαν της Ελλάδος παραχωρουμένων υποθηκών επί ακινήτων εν ταις Ν. Χώραις. Ο νόμος ούτος, ως και ο Νόμος 4031/1929 (κατωτ. αρ. 3) διετηρήθησαν εν ισχύϊ δια του άρθρ. 68 του Εισαγ. Νόμου Αστ. Κώδικος Α.Ν. 2783/1941 (7.Αγ.1). Άρθρον 1 1.Ακίνητα κείμενα εν ταις περιφερείαις των από έτους 1913 και εφεξής προσαρτηθεισών χωρών, εν αις και η Κρήτη, παραχωρούμενα οπωσδήποτε εις υποθήκην εις την Εθνικήν Κτηματικήν Τράπεζαν της Ελλάδος, ή άλλας Κτηματικάς Τραπέζας, λογίζονται έναντι αυτής της αναμφισβητήτου κυριότητος του παραχωρούντος, εφ’ όσον υπάρχουσι τίτλοι κατά τους ισχύοντας και προ της προσαρτήσεως νόμους. 2.Προκειμένου όμως περί ακινήτων κειμένων εν Μακεδονία και Θράκη δέον απαραιτήτως να προσάγεται και πιστοποιητικόν του προέδρου της κοινότητος βεβαιούν ότι ο παραχωρών τα ακίνητα προς υποθήκην είναι και νομεύς αυτών ή ένορκον βεβαίωσις κατά την παράγρ. γ΄ του κατωτέρω άρθρ. 2 του παρόντος. Άρθρον 2 α)Εν αις περιπτώσεσι δεν υπάρχουσι τίτλοι ή δεν προσήχθησαν τη Τραπέζη, δέον ο αιτών δια δηλώσεώς του με υπογραφήν του ονοματεπωνύμου του, εν η περιγράφεται το κτήμα, ούτινος αξιοί εαυτόν κύριον και κάτοχον κατ’ είδος, θέσιν,  περιφέρειαν, κοινότητα, όρια, έκτασιν, όσον οίον τε ακριβή αριθμόν ορόφων και δωματίων εκάστου ορόφου, και ο τρόπος της κτήσεως της κυριότητος και ο χρόνος αφ’ ου νέμεται, όπως διακηρύσση τα δίκαιά του ούτω. β)Η δήλωσις δημοσιεύεται δις κατά δύο συνεχείς Κυριακάς εις εφημερίδα εκδιδομένην εν τω τόπω ή εν ελλείψει τη πρωτευούση του δήμου ή κοινότητος ή νομού άμα δε τοιχοκολλάται την αυτήν ημέραν εις το δημοσιώτερον μέρος της πόλεως ή χωρίου εις την περιφέρειαν του οποίου κείται το κτήμα. Περί της τοιχοκολλήσεως και της δια κήρυκος κηρύξεως συντάσσεται μία έκθεσις δικαστικού κλητήρος βεβαιούντος ταύτα ως και την τυχόν μη έκδοσιν εφημερίδος εν τω τόπω ή εν τη πρωτευούση του Δήμου ή κοινότητος, ήτις υπογράφεται υπό δύο μαρτύρων και του κήρυκος εάν ούτος γνωρίζη γράμματα. γ)Γενομένων των εν τη προηγουμένη παραγράφω πράξεων ο δηλών ζητεί να εξετασθώσιν ενώπιον του ειρηνοδίκου τέσσαρες τουλάχιστον μάρτυρες ενόρκως δια να βεβαιώσουν το περιεχόμενον της δηλώσεώς του όπερ επίσης βεβαιοί και ο ίδιος ενόρκως εν τη αυτή εκθέσει. Πάσας τας εκθέσεις ο ειρηνοδίκης αποστέλλει εις την Τράπεζαν. δ)Ο αξιών οιαδήποτε εμπράγματα δικαιώματα ή νομήν επί των κτημάτων πρέπει εντός 30 ημερών από της επομένης της δευτέρας πράξεως της παραγρ. β΄ να γνωστοποιήση τας επί των κτημάτων αξιώσεις του δια δηλώσεως κοινοποιουμένης προς τε τον ανωτέρω παράγραφος α΄ κηρύξαντα τα δικαιώματά του και το κατάστημα της Εθνικής Κτηματικής Τραπέζης της Ελλάδος και τοιούτου μη υπάρχοντος εις το της Εθνικής Τραπέζης της Ελλάδος το εν τη περιφερεία του ακινήτου. Τοιαύτη γνωστοποίησις κοινοποιήσεως διαφυλάσσει πάντα τα εκ των νόμων δικαιώματά του. Εν περιπτώσει παραλείψεως της γνωστοποιήσεως ταύτης δεν δύναται να προσβληθή η χορηγηθείσα υπέρ της ως  (Αντί για τη σελ. 227) Σελ. 227(α) Τεύχος Δ103-Σελ. 105 Εθνική Κτηματική Τράπεζα 12.Ι.β.1-2 άνω Τραπέζης υποθήκη, ήτις θεωρείται εγγραφείσα συγκαταθέσει του αληθούς κυρίου του ακινήτου. Για την ΕΤΒΑ η άνω δήλωση σύμφωνα  με το Νόμ. 1116/1981 τόμ. 13 σελ. 86,321, «κοινοποιείται αν μεν υπάρχει κατάστημα της Τράπεζας αυτής  στην  περιοχή   του   Πρωτοδικείου όπου βρίσκεται το ακίνητο, στο κατάστημα αυτό, αν δεν υπάρχει, στο Κεντρικό της κατάστημα στην Αθήνα». (άρθρ. 28 παρ. 2 άνω νόμ. 1116/81). ε)Αντί του αγνώστου τυχόν διαμονής τρίτου ή οπωσδήποτε απόντος δύναται να ενεργήση πας συγχώριός του τα εν τη παραγρ. δ΄. ς)Ουδεμία ένστασις ακυρωτική ή κατά του περιεχομένου των εκθέσεων τοιχοκολλήσεως και κηρύξεως αντιτάσσεται κατά της Τραπέζης. ζ)Πάντα τα ανωτέρω έγγραφα συντάσσονται εφ’ απλού, είναι δε απηλλαγμένα παντός τέλους, φόρου κλπ. Άρθρον 3 Με τας ποινάς της απάτης τιμωρούνται οι εν γνώσει βεβαιούντες ψευδή κατά το άρθρ. 2 παράγρ. γ΄ εν πάση όμως περιπτώσει ευθύνονται εις αποζημίωσιν εις ολόκληρον υπέρ παντός ζημιωθέντος εκ της ψευδούς βεβαιώσεως. Άρθρον 4 Πας τρίτος δολίως διακηρύσσων δικαίωμα εαυτού ή μάλλον κατά το άρθρον 2 παράγρ. δ΄ και ε΄ δια να δυσχεράνη ή ματαιώση τα παρά του διακηρύξαντος σκοπούμενα τιμωρείται με φυλάκισιν τουλάχιστον ενός έτους. Άρθρον 5 Το άνω άρθρ. 2 δεν ισχύει προκειμένου περί μουσουλμανικών κτημάτων οπωσδήποτε υπαγομένων εις τας διατάξεις της περί ανταλλαγής συμβάσεως και των συναφών προς αυτήν νόμων και περί ων προνοεί το από 13 Νοεμ. 1927 Ν.Δ/μα περί κατοχυρώσεως των υπό ανταλλαξίμων μουσουλμάνων εγκαταλειφθεισών εν Ελλάδι περιουσιών κλπ. και των προβλεπομένων υπό των ελληνοτουρκικών συμφωνιών. Άρθρον 6 Άπασαι αι διατάξεις του παρόντος νόμου εφαρμόζονται και εις την Εθνικήν Τράπεζαν της Ελλάδος. Σελ. 228(α) Τεύχος Δ103-Σελ. 106 Άρθρον 7 Ο ν. 3537 της 30 Απρ. 1928 περί του αυτού αντικειμένου καταργείται Άρθρον 8 Η ισχύς του παρόντος νόμου άρχεται από της εν τη Εφημερίδι της Κυβερνήσεως καταχωρίσεως αυτού. 12.Ι.β.2 Εθνική Κτηματική Τράπεζα 